  Майя Бывальцева Россиысь Кун Думае быръёнъёсын одӥг мандатъем 33 номеро Удмурт быръён округъя 102 сюрс 062 адями Алексей Загребин («Единая Россия») понна куара сётӥз. Отчёт лэсьтӥзы 93,91 процентэз быръёнъёсъя ӧриос. 19-тӥ куарусёнэ журналистъёслы со сярысь вераз элькунысь Быръёнъёсъя валтӥсь ӧрилэн тӧроез Виктор Кушко. «Быръёнъёсы пыриськемъёслэн лыдзы — 44,72 процент. Та дырлы 93,91 процентэз участковой ӧриос отчёт лэсьтӥзы», — пусйиз Виктор Кушко. Одӥг мандатъем 33 номеро Удмурт быръён округъя мукет кандидатъёс понна тазьы куара сётӥзы: — Алексей Чулкин (Партия Роста) — 18,50% (44 031) — Владимир Чепкасов (КПРФ) — 15,08% (35 890); — Виктор Шудегов («Справедливая Россия») — 8,55% (20 342); — Тимур Ягафаров (ЛДПР) — 6,09% (14 506); — Роман Дементьев («Коммунисты России») — 2,57% (6 114); — Сергей Буторин («Гражданская Платформа») — 1,51% (3 587); — Ильдар Закиров («Парнас») — 1,36% (3 235). Тегъёс: быръёнъёс Удмуртия ЕдинаяРоссия ЛДПР КПРФ ВикторКушко  